USAT Liberty silih tunggil kapal kargo Angkatan Darat Amérika Serikat sané katorpédo ring Januari 1942 miwah kadampar ring nusa Bali, Indonésia. Ipun kawangun mnados Kapal désain 1037 antuk Déwan Pangiriman Amérika Serikat ring Yuda Jagat I miwah taén maswadharma ring Angkatan Segara Amérika Serikat ring yuda ipun manados USS Liberty (ID-3461) transportasi baburon. Ipun taler kaloktah manados kapal kapertama sané kawangun Federal Shipbuilding, Kearny, New Jersey. Letusan gunung marapi ring warsa 1963 ngisidang kapal saking pasisi, miwah bangke kapal Liberty mangkin manados situs nyilem sané kasub.

Yuda Jagat I
Liberty kaluncurang 19 Juni 1918 olih Federal Shipbuilding Company ring Kearny, New Jersey, miwah kaakuisisi olih Angkatan Segara Amérika Serikat ring tanggal 7 Oktober 1918 punika ring rahina sané pateh Letnan Komandan Charles Longbottom kaica manados komandan nyané. Katugasang nuju Layanan Transportasi Dura Negara Angkatan Segara, Liberty mamargi saking New York Navy Yard ring 24 Oktober 1918, rauh ring Brest, Prancis, antuk kargo jaran ring tanggal 8 Nopémber. Selami 6 sasih, Liberty pacang pesiar sareng kalih kapal tambahan saking New York nuju Prancis sané makta kargo baburon miwah umum ring Labuhan Prancis. Sarat antuk 436 ton kargo Angkatan Darat Amérika Serikat miwah 2.072 ton rél baja, Liberty rauh ring Newport News, Virginia, ring tanggal 30 April 1919 saking pesiar ungkur nyané. Ipun kanonaktipang irika ring tanggal 7 Méi miwah kawaliang nuju Badan Pangiriman Amérika Serikat ring rahina sané pateh.

Ri antara yuda
Ring tanggal 20 Oktober 1929, Liberty mapalu sareng tug ring Le Havre, Seine Maritime, Prancis. Dogue karam antuk kaicalan kalih awak.

Ring tanggal 23 Nopémber 1933, Liberty mapalu sareng kapal kargo Amérika ring Kanal Ambrose. Asapunika, Ohioan kandas ring nampek Tepi Kawan Ingan.

Yuda Jagat II
Ring 1939, Liberty—yadiastun kadruénang olih Komisi Maritim Amérika Serikat (panerus USSB)—Kakaryanin olih Southgate-Nelson Corporation ring Norfolk, Virginia. Southgate-Nelson punika operator saking makudang jalur paket, rumasuk Jalur Marga Hampton Amérika, Jalur Yankee, miwah Jalur Oriole, sakewanten wit kaping kalih nénteen nganikayang layanan saking Liberty malayar. Ring Nopémber 1940, Liberty silih tunggil saking dasa kapal sané kabakta olih Angkatan Darat Amérika Serikat antuk dinas patahanan.

Ri kala punika Amérika Serikat ngaranjing Yuda Jagat II ring sasih Désémber 1941, USAT Liberty magenah ring Pasifik. Ring sasih Januari 1942, ipun ring pamargi saking Ostrali nuju Filipina antuk makta muatan saking wagian rel sepur miwah karet. Ring 11 Januari, Liberty katorpédo olih sawatara kelod kawan Selat Lombok, nampek sareng . Kapal parusak AS miwah parusak Welanda , nyarengin kapal sané rusak ring duriné mangda neked ring Labuhan Celukan Bawang ring Singaraja, labuhan Welanda miwah pusat administrasi antuk Kepuloan Sunda Alit, ring pasisi kalér Bali. Menawi ipun kaakéhan keni toya miwah mawinan punika kadampar pasisi kangin Bali ring Tulamben asapunika kargo miwah palengkapan nyané prasida kaselamatang.

Ring warsa 1963, gejeran kakait antuk letusan Gunung Agung ngamawinang kapal mangingsir saking pasisi, miwah sané mangkin kelem ring toya, nyadiayang silih tunggil genah nyilem pinih kasub ring Bali.

Bangké kapal USAT Liberty ketah iwang kanikayang manados utawi kauninging antuk aran sané iwang, USS Liberty. Bangké kapal punika kapah iwang kanikayang dados Kapal Liberty, saking kahémengan aran kapal antuk kelas kapal kargo désain standar Yuda Jagat II.

Genah nyilem
Bangké kapal Liberty masandar ring nampek toya ring Tulamben, Bali, Indonésia. Titik pinih tegeh saking bangké kapal magenah ring kajeroan sawatara miwah titik pinih éndep magenah ring sawatara . Bangké kapal punika cingakan sané becik indik sapunapi palemahan ngardi kauripan ring dija-dija miwah formasi karang sané becik prasida kacingakin ring sanjata bangké kapal inucap.

Galéri

Cutetan

Pustaka

Suratan
Nyilem ring USAT Liberty

Inpo sareng photo miwah map saking Liberty ring Tulamben

Wangunan miwah struktur ring Bali
Situs panyileman bangke kapal